હિંમતનગર-ઈડર હાઈવે પર આવેલા વક્તાપુર નજીક મીની પાવાગઢ તરીકે પ્રસિધ્ધ એવા મહાકાળી માતાજીના મંદિરમાં ગત મોડી રાત્રે તસ્કરો તિક્ષ્ણ હથિયારો સાથે ત્રાટક્યા હતા ગર્ભદ્વાર નજીક આવેલા એક રૂમના તાળાં તોડી અંદર પ્રવેશ કરીને તિજોરી અને રૂમનો તમામ સામાન વેરવિખેર કરી દીધો હતો, પરંતુ અહીંથી તસ્કરોને કંઈ હાથ લાગ્યુ ન હતુ, આ ઉપરાંત તસ્કરો ગામની અંદર જઈને ઈન્દિરા નગરમાં એક નિવૃત્ત આર્મીમેનના બંધ મકાનમાં ત્રાટકીને સોના ચાંદીના ૯૪ હજારની કિંમતના દાગીના ચોરી ગયા હતા, બંને ઘટનાની જાણ સવારે થતાં હિંમતનગર ગ્રામ્ય પીએસઆઈ સહિતનો સ્ટાફ બંને સ્થળોએ તપાસ કરીને આગળની કાર્યવાહી હાથ ધરી છે.